CELEX: 62017CN0388
Language: sk
Date: 2017-06-29 00:00:00
Title: Vec C-388/17: Návrh na začatie prejudiciálneho konania, ktorý podal Högsta förvaltningsdomstolen (Švédsko) 29. júna 2017 – Konkurrensverket/SJ AB

4.9.2017   
            
            
               SK
            
            
               Úradný vestník Európskej únie
            
            
               C 293/19
            
         Návrh na začatie prejudiciálneho konania, ktorý podal Högsta förvaltningsdomstolen (Švédsko) 29. júna 2017 – Konkurrensverket/SJ AB
   (Vec C-388/17)
   (2017/C 293/23)
   Jazyk konania: švédčina
   
      Vnútroštátny súd, ktorý podal návrh na začatie prejudiciálneho konania
   
   Högsta förvaltningsdomstolen
   
      Účastníci konania pred vnútroštátnym súdom
   
   
      Navrhovateľ: Konkurrensverket
   
      Odporca: SJ AB
   
      Prejudiciálne otázky
   
   
               1.
            
            
               Má sa článok 5 ods. 1 druhý pododsek smernice 2004/17 (1) vykladať v tom zmysle, že sieť v oblasti dopravných služieb existuje, ak sa dopravné služby v rámci štátnej železničnej siete pre vnútroštátnu a medzinárodnú železničnú dopravu poskytujú v súlade s ustanoveniami vnútroštátnej právnej úpravy, ktorými sa vykonáva smernica 2012/34 (2), ktoré zahŕňajú prideľovanie kapacity železničnej infraštruktúry na základe žiadostí železničných spoločností, ako aj požiadavku, aby sa všetkým žiadostiam vyhovelo, pokiaľ je to možné?
            
         
               2.
            
            
               Má sa článok 5 ods. 1 prvý pododsek smernice 2004/17 vykladať v tom zmysle, že činnosť, ktorú vykonáva železničná spoločnosť v zmysle smernice 2012/34 a ktorá zahŕňa poskytovanie dopravných služieb verejnosti v rámci železničnej siete, predstavuje prevádzkovanie alebo poskytovanie prístupu do siete v zmysle uvedeného ustanovenia smernice?
            
         
      (1)  Smernica Európskeho parlamentu a Rady 2004/17/ES z 31. marca 2004 o koordinácii postupov obstarávania subjektov pôsobiacich v odvetviach vodného hospodárstva, energetiky, dopravy a poštových služieb (Ú. v. EÚ L 134, 2004, s. 1; Mim. vyd. 06/007, s. 19).
   
      (2)  Smernica Európskeho parlamentu a Rady 2012/34/EÚ z 21. novembra 2012 , ktorou sa zriaďuje jednotný európsky železničný priestor (Ú. v. EÚ L 343, 2012, s. 32).